บิ๊กตู่ คิกออฟเศรษฐกิจไทย
จับมือ กรอ.ลุยเดินสายโรดโชว์ทั่วประเทศ,บิ๊กตู่ คิกออฟการเติบโตทางเศรษฐกิจ จากภายในประเทศ เร่งประชุม กรอ.จังหวัดทำแผนพัฒนาเศรษฐกิจเสนอภายใน 1 เดือน พร้อมเดินสายประชุม กรอ.ระดับภาคติดตามงาน ประเดิมภาคใต้เป็นจังหวัดแรกที่สุราษฎร์ฯ ก่อนไปอีสาน ภาคเอกชนมั่นใจไตรมาส 4 เริ่มเห็นภาพเศรษฐกิจดีขึ้น,นายสมคิด จาตุศรีพิทักษ์ รองนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ได้เรียกประชุมคณะกรรมการร่วมภาครัฐและเอกชน (กรอ.) ซึ่งเป็นการประชุมที่ดีมากแตกต่างจากครั้งอื่น เพราะได้เชิญภาคประชาสังคมมาเข้าร่วมประชุมด้วย ประกอบด้วย 3 ภาคคือ ภาครัฐ เอกชนและภาคประชาชน โดยนายกรัฐมนตรี ได้กล่าวถึงมาตรการต่างๆที่รัฐบาลประกาศไปก่อนหน้านี้ ทั้งเรื่องการปล่อยสินเชื่อให้กองทุนหมู่บ้าน การจัดสรรงบประมาณตำบลละ 5 ล้านบาทและการเร่งเบิกจ่ายโครงการขนาดเล็กไม่เกิน 1 ล้านบาทรวมทั้งแพ็กเกจสนับสนุนวิสาหกิจขนาดกลางและขนาดย่อม หรือเอสเอ็มอี ซึ่งในช่วงเดือน ก.ย. ที่ผ่านมา มาตรการที่ประกาศไปเริ่มดำเนินการไปได้ดี โดยเฉพาะกองทุนหมู่บ้าน มีเม็ดเงินลงไปกว่า 1 ใน 3 แล้ว,โครงการต่างๆที่รัฐบาลประกาศไปมีความ คืบหน้าเกิดขึ้นแล้ว และมีงานวิจัยระบุว่า แนวโน้มความเชื่อมั่นของครัวเรือนเริ่มดีขึ้น โดยนายกรัฐมนตรีให้นโยบายว่า เดือน ต.ค.นี้ จะเป็นเดือนแรก หลังรัฐบาลประกาศมาตรการไป และเดือนพ.ย.จะเป็นเดือนที่ 2 ที่จะต้องเร่งดำเนินมาตรการ ซึ่งนายกรัฐมนตรีต้องการให้เคลียร์มาตรการต่างๆ ให้จบภายในไตรมาส 4 ปีนี้ เพื่อเป็นการสร้างเศรษฐกิจภายในทดแทนสิ่งที่ขาดหายไปจากการส่งออก ที่ไม่สามารถควบคุมได้ เพราะไม่รู้ว่าเศรษฐกิจโลกจะเป็นอย่างไร,สำหรับการประชุม กรอ.นายกรัฐมนตรีจะจัดประชุมทุกเดือนพร้อมสั่งการให้มีการประชุม กรอ.จังหวัดในทันที โดยมีผู้ว่าราชการจังหวัดเป็นประธานโดยมีหน่วยงานภาครัฐประกอบด้วยเกษตรจังหวัด อุตสาหกรรมจังหวัด พาณิชย์ จังหวัดและท่องเที่ยวจังหวัด เป็นต้น ส่วนภาคเอกชนจะมีหอการค้าจังหวัดและสภาอุตสาหกรรมจังหวัด ขณะที่ภาคประชาชนมีองค์การบริหารส่วน ตำบล (อบต.) องค์การบริหารส่วนจังหวัด (อบจ.) เครือข่ายกองทุนหมู่บ้านและปราชญ์ชาวบ้าน เป็นต้น เพื่อขับเคลื่อนเศรษฐกิจท้องถิ่นตามนโยบายของรัฐบาลที่เน้นการเติบโตภายในควบคู่ไปกับการส่งออก ซึ่งเศรษฐกิจภายในจะหมายถึงการผลิต การเกษตร วิสาหกิจชุมชน ท่องเที่ยวท้องถิ่น และทุกกิจกรรมที่เกี่ยวข้อง รวมถึงด้านสังคม การดูแลคนชราและเรื่องการศึกษาด้วย,นอกจากนี้ นายกรัฐมนตรียังกำหนดให้จัดประชุม กรอ.ระดับภาค ซึ่งมี กรอ.จังหวัดต่างๆมาร่วมประชุม โดยนายกรัฐมนตรีจะเข้าไปร่วมประชุมด้วย เริ่มต้นที่ภาคใต้จะประชุม กรอ.ที่ จ.สุราษฎร์ธานี และต่อด้วยภาคตะวันออกเฉียงเหนือ (อีสาน) เพื่อตามงานว่าขับเคลื่อนไปถึงไหนโดยนายกรัฐมนตรีกำชับให้ภาคประชาชนเข้ามามีบทบาทในการหารือเพื่อพัฒนาเศรษฐกิจท้องถิ่นด้วย,อย่างไรก็ตาม ในที่ประชุม กรอ.ภาคเอกชนได้รายงานให้นายกรัฐมนตรีรับทราบว่า นับตั้งแต่นายกรัฐมนตรีคิกออฟเรื่องประชารัฐได้เกิดความตื่นตัวในภาคประชาสังคมที่จะเข้ามาทำงานร่วมกับภาครัฐและเอกชน เป็นการเริ่มต้นทำงานด้านเศรษฐกิจท้องถิ่น ถือเป็นการคิกออฟการเติบโตทางเศรษฐกิจจากภายใน ซึ่งจะต้องทำทั้งประเทศ เป็นการร่วมกันปฏิรูปจะส่งผลไปถึงการจัดทำงบประมาณที่จะไปได้ดีสอดรับกันจะอาศัยต่างประเทศอย่างเดียวไม่ได้เพราะเศรษฐกิจโลกอยู่ในช่วงภาวะซบเซา,ผมอยากให้ประชาชน ดูการให้สัมภาษณ์ของประธานบริษัทโตโยต้าที่เชื่อมั่นในศักยภาพของประเทศไทย ว่าจะเดินหน้าไปได้แน่นอน โตโยต้าจะไม่ละทิ้งประเทศไทย อยากให้คนไทยมั่นใจและอย่าตกใจมากกับข่าว,นายสมคิด กล่าวด้วยว่า เรื่องทีพีพี กระทรวงพาณิชย์อยู่ระหว่างนำข้อมูลมาศึกษาข้อดีข้อเสีย ซึ่งมีสัญญาณที่ดีและดูข้อเสียอย่าให้เกิดผลกระทบกับเกษตรกรมากนัก ส่วนการแก้ปัญหาประมงผิดกฎหมาย ขาดการรายงานและขาดการควบคุม (ไอยูยู) นั้น ได้ประชุมเตรียมความพร้อมครั้งสุดท้ายไปแล้ว ก่อนที่อียูจะส่งเจ้าหน้าที่มาตรวจ หวังว่าจะโชคดี,ด้าน พล.ต.สรรเสริญ แก้วกำเนิด โฆษกประจำสำนักนายกรัฐมนตรี กล่าวว่า การประชุมกรอ.ระดับจังหวัดที่ผ่านมามีการประชุมหลายเรื่องมาก ขณะนี้ต้องการให้การประชุม กรอ.จังหวัดเน้นขับเคลื่อนด้านเศรษฐกิจเป็นการประชุมวาระพิเศษให้เกิดการทำแผนพัฒนาเศรษฐกิจระดับจังหวัดกลับมาเสนอนายกรัฐมนตรีภายใน 1 เดือน โดยให้สถาบันการศึกษาเข้ามามีส่วนร่วมในการจัดทำแผนครั้งนี้ด้วย,ส่วนนายสุพันธุ์ มงคลสุธี ประธานสภาอุตสาหกรรมแห่งประเทศไทย (ส.อ.ท.) กล่าวว่าหลังจากรัฐบาลจัดสรรงบประมาณกระตุ้นเศรษฐกิจวงเงิน 200,000 ล้านบาท ภาคเอกชนมีความมั่นใจว่า ในไตรมาสสุดท้ายปีนี้จะเห็นภาพเศรษฐกิจของไทยดีขึ้น.
บิ๊กตู่ คิกออฟการเติบโตทางเศรษฐกิจ จากภายในประเทศ เร่งประชุม กรอ.จังหวัดทำแผนพัฒนาเศรษฐกิจเสนอภายใน 1 เดือน พร้อมเดินสายประชุม กรอ.ระดับภาคติดตามงาน ประเดิมภาคใต้เป็นจังหวัดแรกที่สุราษฎร์ฯ
สมคิด จาตุศรีพิทักษ์,ประยุทธ์ จันทร์โอชา,เศรษฐกิจไทย,คิกออฟ,สภาอุตสาหกรรม,สุราษฎร์ธานี,สุพันธุ์ มงคลสุธี,สรรเสริญ แก้วกำเนิด,ไทยรัฐฉบับพิมพ์